คำอธิบายและการวิเคราะห์ฐานะทางการเงินและผลการดำเนินงาน

การดำเนินงานของ บริษัทไทยเซ็นทรัลเคมี ในปี 2554 นั้นได้รับผลกระทบจากปัจจัยภายนอก
ซึ่งส่งผลกระทบต่ออุตสาหกรรมปุ๋ยเคมีดำเนินธุรกิจด้วยความอยากลำบาก
ปัจจัยแรกได้แก่น้ำท่วมครั้งใหญ่ที่สุดของประเทศซึ่งส่งผลโดยตรงต่อโรงงานนครหลวงไม่สามารถดำเนินการผลิตและส่งมอบปุ๋ยเป็นเวลาร่วมเดือน
ปัจจัยที่สองคือการควบคุมราคาจำหน่ายปุ๋ยของราชการ
ซึ่งบริษัทได้ปฏิบัติตามนโยบายของทางราชการแม้ว่าอัตราส่วนในการปรับขึ้นของราคาขายจะต่ำกว่าอัตราส่วนการเพิ่มขึ้นของต้นทุนวัตถุดิบที่นำเข้าจากต่างประเทศ
นอกจากนี้
ปัญหาสภาพคล่องทางการเงินของประเทศในกลุ่มสหภาพยุโรปยังก่อให้เกิดความไม่แน่นอนของเศรษฐกิจในประชาคมโลก
ซึ่งส่งผลกระทบต่อเศรษฐกิจของประเทศไทย
ทำให้ปริมาณความต้องการสินค้าเกษตรในประเทศลดลง
แม้จะมีผลกระทบจากปัจจัยภายนอกที่ได้กล่าวมา อย่างไรก็ดี
ฝ่ายบริหารจัดการของบริษัทฯพยายามอย่างสุดความสามารถในการควบคุมความเสี่ยงจากปัจจัยภายนอกที่ไม่สามารถควบคุมได้
และพยายามบริหารจัดการเพื่อให้เกิดประโยชน์สูงสุดต่อผู้ถือหุ้น

ผลการดำเนินงานในปี 2554 บริษัทฯสามารถสร้างรายได้รวมเป็นมูลค่า 14,577
ล้านบาทเพิ่มขึ้นจากผลประกอบการในปีที่ผ่านมาเป็นจำนวน 36.71 ล้านบาท หรือคิดเป็นร้อยละ
0.25 รายได้หลักของบริษัทฯเกิดจากการจำหน่ายปุ๋ยเคมีคิดเป็นมูลค่า 14,462 ล้านบาท
ในขณะเดียวกัน บริษัทฯมีต้นทุนขายและบริการจำนวน 12,757 ล้านบาท
เพิ่มขึ้นจากปีที่ผ่านมาจำนวน 1,161 ล้านบาท หรือคิดเป็นร้อยละ 10.02
อันเป็นผลมาจากราคาวัตถุดิบในตลาดโลกที่ปรับตัวสูงขึ้นมากเมื่อเทียบกับปีที่ผ่านมาแม้ว่าบริษัทฯสามารถบริหารจัดการต้นทุนคงที่และต้นทุนผันแปรในการผลิตอย่างมีประสิทธิภาพก็ตาม
ในส่วนของค่าใช้จ่ายที่เกิดขึ้นจากการขายและบริหารจัดการในปีนี้
บริษัทฯได้วางแผนและควบคุมการใช้งบประมาณอย่างรัดกุมและระมัดระวังให้เกิดประโยชน์สูงสุดเพื่อรักษาความสามารถในการแข่งขันและทำกำไร
โดยมีค่าใช้จ่ายเกิดขึ้นราว 403 ล้านบาท คิดเป็นสัดส่วนของรายได้ประมาณร้อยละ 2.77
จากปัจจัยข้างต้นส่งผลให้ผลประกอบการของบริษัทฯมีกำไรสุทธิจำนวน 1,001 ล้านบาท

ในด้านการสร้างศักยภาพขององค์กร บริษัทฯ
ยังคงมีปัจจัยพื้นฐานในการดำเนินธุรกิจที่แข็งแกร่งด้วยนโยบายบริหารจัดการหลายด้าน อาทิเช่น
การเน้นการเพิ่มศัยภาพด้านการผลิตทำให้ปีที่ผ่านมาบริษัทฯสามารถผลิตปุ๋ยปั้นเม็ดเกินกว่าแปดเสนตันเป็นครั้งแรก
ในขณะเดียวกัน บริษัทฯให้ความสำคัญเป็นอย่างมากต่อการจัดการด้านการเงิน
โดยบริษัทจัดให้มีนโยบายการบริหารความเสี่ยงด้านอัตราแลกเปลี่ยน
นโยบายการขายและการจัดเก็บรายได้เพื่อรักษาสภาพคล่องในการดำเนินธุรกิจ
ตลอดจนการเพิ่มประสิทธิภาพในการจัดหาวัตถุดิบ
เพื่อให้ได้มาซึ่งวัตถุดิบที่มีคุณภาพสูงในราคาที่เหมาะสมและเพียงพอต่อการผลิต อันเป็นผลให้บริษัทฯ
สามารถบริหารระดับสินค้าคงคลังให้อยู่ในระดับที่เหมาะสมและสนองต่อความต้องการของลูกค้าได้อย่างพอเพียงและมีประสิทธิภาพ
ยิ่งไปกว่านั้น
บริษัทฯยังมีนโยบายพัฒนาศัยกภาพของบุคลากรโดยนำการบริหารผลงานและการประเมินผลงานแบบใหม่มาใช้
บริษัทฯ ยังมีนโยบายสร้างความร่วมมือกับ มหาวิทยาลัย หน่วยงานราชการ หน่วยงานเอกชน
ตลอดจนเกษตรกร ในการสำรวจเก็บรวบรวมข้อมูลการตลาดและการใช้ปุ๋ยเคมี
เพื่อนำมาปรับปรุงการดำเนินธุรกิจของบริษัทฯอย่างต่อเนื่อง จากปัจจัยที่กล่าวมาข้างต้น
ฝ่ายบริหารและจัดการของบริษัทฯ มีความเชื่อมั่นเป็นอย่างยิ่งว่าบริษัทฯ
จะดำเนินธุรกิจได้อย่างมั่นคงต่อไป

ค่าตอบแทนที่จ่ายให้ผู้สอบบัญชี สำหรับปี 2554 สิ้นสุด ณ วันที่ 31 ธันวาคม 2554

  --- ------------------ ----------------------- ----------- ----------- ----------- ----------------
  ที่   ชื่อบริษัท             ผู้สอบบัญชี                 ค่าสอบบัญชี    ค่าบริการอื่น   รวม         ค่าตอบแทนค้างจ่าย

  1   บริษัทไทยเซ็นทรัลเคมี   บริษัท ดีลอยท์ ทู้ช โธมัทสุ     1,920,000   -           1,920,000   492,000
      จำกัด (มหาชน)       ไชยยศ สอบบัญชี จำกัด                                           

  2   บริษัท เอ็มซี อะโกร-   บริษัท ดีลอยท์ ทู้ช โธมัทสุ     715,000     -           715,000     520,000
      เคมิคัล จำกัด         ไชยยศ สอบบัญชี จำกัด                                           

  3   บริษัท เอ็มซี          บริษัท ดีลอยท์ ทู้ช โธมัทสุ     1,296,000   -           1,296,000   688,000
      อินดัสเทรียล เคมิคัล    ไชยยศ สอบบัญชี จำกัด                                           
      จำกัด                                                                           

  4   บริษัท เอ็มซี พลาสติก   บริษัท ดีลอยท์ ทู้ช โธมัทสุ     217,000     -           217,000     89,600
      จำกัด               ไชยยศ สอบบัญชี จำกัด                                           

  5   บริษัท เอ็มซี โซลเว้นท์  บริษัท ดีลอยท์ ทู้ช โธมัทสุ     98,000      -           98,000      34,000
      จำกัด               ไชยยศ สอบบัญชี จำกัด                                           

  6   บริษัท เอ็น.ไอ.เอ็ม.   บริษัท สหการบัญชี พี เค เอฟ  108,000     -           108,000     45,000
      จำกัด               จำกัด                                                        

  7   บริษัท เซ็นทราปิค      สำนักงานภัทรธรรม          30,000      -           30,000      30,000
      (ประเทศไทย) จำกัด                                                               

      รวมทั้งสิ้น                                    4,384,000   -           4,384,000   1,898,600
  --- ------------------ ----------------------- ----------- ----------- ----------- ----------------